ET Euroopa Liidu Teataja C 265/7

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

(2007/C 265/08)

Abi number: XA 138/07

Liikmesriik: Saksamaa Liitvabariik

Piirkond: Freistaat Sachsen

Abikava nimetus või üksiktoetust saava ettevõtte nimi: Förderrichtlinie des Sächsischen Staatsministeriums für Umwelt und Landwirtschaft zur Förderung der Tierzucht (Förderrichtlinie Tierzucht — RL TZ/2007)

Õiguslik alus: Förderrichtlinie des Sächsischen Staatsministeriums für Umwelt und Landwirtschaft zur Förderung der Tierzucht (Förderrichtlinie Tierzucht — RL TZ/2007)

Abikavas ettenähtud aastased kulutused või ettevõttele antud üksiktoetuse kogusumma: 2,3 miljonit EUR aastas

Abi suurim osatähtsus:

— Tunnustatud tõuaretajate organisatsioonide tõuraamatute pidamine 80 % (maksimaalselt 80 000 EUR)

— Aretusprogrammide raames jõudluse kontrollimine ja aretusväärtuse hindamine 70 %

— Aretusloomade näituste korraldamine 70 % (maksimaalselt 33 000 EUR)

— Põllumajandusloomade geneetilise kvaliteedi parandamine abikavas kirjeldatud tegevuste raames 60 %

Abikava rakendamise kuupäev: Pärast Saksimaa Liidumaa Teatajas avaldamist, kõige varem alates 25. juunist 2007

Kava või üksiktoetuse kestus: Detsember 2010

Abi eesmärk: Aretuskavade raames põllumajandusloomade geneetilise kvaliteedi säilitamise ja parandamise kohta andmete kogumine ja hindamine. Jõudluse kontrollija teostab selle jaoks vastavad testid, kogub ja hindab andmed. Jõudluse kontrollija saab selle eest turutingimustele vastava tasu, mille üks osa moodustub abikava rahalistest vahenditest ja teine osa põllumajandustootja tasutavatest kuludest. Piimakvaliteedi regulaarselt läbiviidavate kontrollimiste kulud ei kuulu abikava alla.

Meede põhineb artiklil 15 (tehnilise abi andmine/näitustest ja messidest osavõtmine) ning artiklil 16 (loomakasvatussektori toetus)

Asjaomased majandusharud: Põllumajandus (veise-, sea-, lamba-, kitse- ja hobusekasvatus)

Abi andva asutuse nimi ja aadress:

Sächsische Landesanstalt für Landwirtschaft Referat 72 „Förderung“ Postfach 540137 D-01311 Dresden

Veebileht: www.smul.sachsen.de > Foerderung > Foerderrichtlinien > Besondere Aufgaben

http://www.smul.sachsen.de/de/wu/aktuell/foerderung/5_374.htm

Muu teave:

Sächsisches Staatsministerium für Umwelt und Landwirtschaft Referat 35 „Tierische Erzeugnisse“ Postanschrift: D-01076 Dresden Tel. (49) 351 564 66 63

Abi number: XA 141/07

Liikmesriik: Sloveenia Vabariik

Piirkond: Območje občine Gorenja vas – Poljane

Abikava nimetus või üksiktoetust saava ettevõtte nimi: „Programi razvoja podeželja v občini Gorenja vas – Poljane 2007-2013“

Õiguslik alus: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Gorenja vas – Poljane (II. Poglavje)

Kavas ettenähtud aastased kulud või ettevõttele antud üksiktoetuse üldsumma:

2007: 52 162 EUR

2008: 52 162 EUR

2009: 55 000 EUR

2010: 55 000 EUR

2011: 55 000 EUR

2012: 61 000 EUR

2013: 61 000 EUR

Abi suurim osatähtsus:

1. Põllumajandusettevõtetesse esmatootmiseks tehtavad investeeringud: — kuni 50 % abikõlblikest investeerimiskuludest vähemsoodsates piirkondades ning kuni 40 % abikõlblikest investeerimiskuludest muudes piirkondades.

2. Traditsiooniliste ehitiste säilitamine: — kuni 100 % abikõlblikest kuludest tootmisega mitteseotud objektidele; — kuni 75 % abikõlblikest investeerimiskuludest tootmisega seotud objektidele vähemsoodsates piirkondades ja kuni 60 % muudes piirkondades tingimusel, et investeeringuga ei kaasne tootmismahu suurenemist.

3. Kindlustustoetus: — omavalitsuse antav toetus täiendab kindlustustoetuste riigieelarvest kaasrahastamist kuni 50 % ulatuses kindlustusmaksete abikõlblikest kuludest, mis on tehtud saagi ja toodete kindlustamiseks ja loomade kindlustamiseks haigustest tingitud kahjude vastu.

4. Ümberkruntimiseks antav abi: — kuni 50 % õigus- ja haldusmenetluse tegelikest kuludest.

5. Tehnilise abi andmiseks põllumajandussektoris: — kuni 100 % kuludest, mis on seotud põllumajandustootjate hariduse, koolituse ja nõustamisteenustega ning nõupidamiste, võistluste, näituste ja messide korraldamisega ning trükiste, kataloogide ja veebisaitidega ning tootja äraolekuaja asendusteenuse rahastamisega

Rakendamise kuupäev: Juuli 2007 (või asjakohaste eeskirjade jõustumise päev)

Kava või üksiktoetuse kestus: Lõpeb 31. detsembril 2013

Abi eesmärk: Väikeste ja keskmise suurusega ettevõtete toetamine

Viide komisjoni määruse (EÜ) nr 1857/2006 asjaomastele artiklitele ning abikõlblikud kulud: Dokumendi „Eeskirjad abi andmiseks maaelu arendamise programmidele Gorenja vas–Poljane omavalitsusüksuses” II peatükk hõlmab meetmeid, mida loetakse riigiabiks kooskõlas komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3)) järgmiste artiklitega:

artikkel 4. Investeeringud põllumajandusettevõtetesse;

artikkel 5. Traditsiooniliste maastike ja ehitiste säilitamine;

artikkel 12. Kindlustustoetus;

artikkel 13. Ümberkruntimiseks antav abi;

artikkel 15. Tehnilise abi andmine põllumajandussektoris

Asjakohane majandusharu: põllumajandus: maaharimine ja loomakasvatus.

Abi andva asutuse nimi ja aadress:

Veebileht: http://www.uradni-list.si/1/ulonline.jsp?urlid=200755&dhid=90135

Muu teave: —

Vastutava isiku allkiri

Milan Čadež

Abi number: XA 142/07

Liikmesriik: Prantsusmaa

Piirkond: Département de Saône-et-Loire

Abikava nimetus: Appui technique dans les exploitations et leurs groupements

Õiguslik alus:

— Määruse (EÜ) nr 1857/2006 artikkel 15.

— Art L 3231-2 et subséquents du Code général des collectivités territoriales permettant aux collectivités territoriales d'accorder des aides pour favoriser le développement économique.

— Délibération du Conseil général du 27.3.2007.

— Délibération du Conseil régional de Bourgogne du 15.1.2007

Kavandatud aastased kulutused: 150 000 EUR aastas, vajaduse korral ja vastavalt eelarvelistele vahenditele

Abi ülemmäär:

Meetme nimetus Abikõlblike kulude laad Abikõlblike kulude ülemmäär eurodes Toetuse määr protsentides Tehniline abi tööandjate rühmituste (TR) loomisele (nõustamine, eksperthinnang) ainult põllumajandusettevõtjatele, kes vastavad ühenduse keskmise ja väikese suurusega ettevõtte määratlusele — Teostatavusuuring 2 100 70 % — Asutamine (toimimise auditeerimine, toetus TR töötajate värbamiseks, koolitamiseks ja haldamiseks, administratiivsed, maksu- ja sotsiaalküsimustega seotud protseduurid TR loomiseks) 1 500 (x2 GEM (1)puhul) 50 % — Järelevalve toetus (2. aasta), toimimise auditeerimine, toetus TR töötajate värbamiseks, koolitamiseks ja haldamiseks 400 (x2 GEM puhul) 50 % — Järelevalve toetus (3. aasta) sama mis 2. aastal. 400 (x2 GEM puhul) 25 % Abi tegevust alustavatele põllumajandustootjatele tõuaretuse valdkonnas (nõustamine, eksperthinnang) Tehniline abi: — Bovins Croissance lihaveiste puhul 1 000 — 60 % liitumise esimesel aastal — Contrôle Laitier piimaveiste ja -kitsede zootehniliseks indekseerimiseks — 40 % liitumise teisel aastal — Service Elevage de la Chambre d'Agriculture lihalammaste puhul — 20 % liitumise kolmandal aastal

Rakendamise kuupäev: Kui Euroopa Komisjon on kättesaamist kinnitanud

Abikava või üksiktoetuse kestus: 6 aastat, kuid lähtuvalt eelarvelistest vahenditest

Abi eesmärk: Selle teenusepakkujatele makstava abi eesmärk on võimaldada noortel põllumajandustootjatel heades tingimustes tegevust alustada ja kindlustada tehniline tase;

toetades põllumajandusettevõtete töökorraldust tööandjate rühmituste arendamise kaudu;

edendades tehnilisi oskusi loomakasvatussektoris (piimalehmad ja lihalambad), kasutades jõudluskontrolli ja tõuaretusalase nõustamise asutusi

Majandusharud: Abi puhul, mida antakse tööandjate rühmitustele, kuhu kuuluvad ainult põllumajandusettevõtjad, kes vastavad ühenduse keskmise ja väikese suurusega ettevõtte määratlusele departemangu kõik põllumajandustootmisharud, tõuarenduse abi puhul ainult loomakasvatussektor

Abi andva ametiasutuse nimi ja aadress:

Monsieur le président du conseil général de Saône-et-Loire Direction de l'équipement rural et de l'agriculture Service des affaires agricoles Espace Duhesme — 18, rue de Flacé F-71026 Macon Cedex 9

Veebileht: http://www.cg71.com

Abi number: XA 143/07

Liikmesriik: Prantsusmaa

Piirkonnad: Kõik

Abikava nimetus või üksiktoetust saava ettevõtte nimi: Aides à l'assistance technique dans le secteur des grandes cultures.

Õiguslik alus: Code Rural, partie législative, articles L 621-1 à L 621-11.

Eelarve: 1,5 miljonit EUR aastas L'Office National Interprofessionnel des Grandes Cultures (ONIGC) vahendusel lähtuvalt eelarvelistest vahenditest, ilma et see piiraks territoriaalühenduste abi.

Abi suurim osatähtsus: Kuni 100 %

Rakendamise kuupäev: Abikava rakendatakse vastavate vahendite olemasolu korral alates kuupäevast, mil komisjon on kättesaamist kinnitanud

Kava või üksiktoetuse kestus: 7 aastat

Abi eesmärk: Kõnealune abikava on hõlmatud määruse (EÜ) nr 1857/2006 artikliga 15.

L'Office National Interprofessionnel des Grandes Cultures koostab abiprogrammid, millega tehakse tootjatele kättesaadavaks nende vajadustele kohandatud tehnilise abi meetmed, mis sõltuvalt kavast hõlmavad järgmisi valdkondi:

kohalike toodete arendamine (Camargue' riis, oliivikasvatus ja lauaoliivid, Burgundia sinep, kuivatatud köögiviljad, jne),

mitmekesistamiseks või tugevdamiseks mõeldud kultuurid (sorgo, kikerhernes, lupiin, valgurikkad kultuurid, kuivatatud köögiviljad, jne),

mahepõllumajandus,

põllukultuuridest saadava toodangu uute kasutusvõimalustega arvestamine (kasutamine toiduainetes ja söödas, põllukultuuridel põhinevad 1. ja 2. põlvkonna kütused, roheline keemia, põllukultuuridel põhinevad materjalid, kaassaadused, jne),

veesäästumeetmed,

jääkide taaskasutus tootmispiirkondades.

Abikavadega on võimalik rahastada:

uuringu- ja katsetulemuste üle kandmise, levitamise ja tutvustamisega seotud tegevust (tehnikapäevad, stendid, koolitus, nõustamine), mida korraldavad näiteks tehnikainstituudid, põllumajanduskojad, tootmisharudevahelised organisatsioonid,

piirkondliku arendustegevuse asjakohasuse hindamist (teostatavusuuringud, turuuuringud, tegevusvaldkonna ja piirkondlikud auditid, jne),

tehnilise abi, uuringute, nõustamise ja teabeleviga seotud kulusid asjaomastes raamides, piirdudes teenuse osutamise kulude katmisega.

Otse tootjatele toetust ei maksta. Jälgitakse, et tehnilise abi toetust ei saaks ettevõtja, kes ei vasta ühenduse kriteeriumitele väikeste ja keskmiste ettevõtjate kohta.

Toetust antakse seetõttu teenuse osutamise kujul ja see on kättesaadav kõikidele põllukultuuride kasvatajatele sõltumata sellest, kas nad on tootjaorganisatsioonide või muude struktuuride liikmed

Majandusharud: Kogu põllukultuuride sektor (teravili — riis, õliseemned — taimeõlid ja -rasvad, valgurikkad kultuurid — kuivatatud köögiviljad, kuivsööt, kiudtaimed ja siidiussid, suhkur)

Abi andva asutuse nimi ja aadress:

Office National Interprofessionnel des Grandes Cultures 12, rue Henri Rol-Tanguy F-93100 Montreuil

Veebileht: www.onigc.fr (rubriik ACTUALITES, alarubriik AIDES NATIONALES)

Muu teave: Neid meetmeid võivad samuti rahastada piirkondlikud või kohalikud omavalitsused, kas iseseisvalt või siis kaasrahastades ONIGC-d ühenduse eeskirjadega ette nähtud määral

Abi number: XA 145/07

Liikmesriik: Prantsusmaa

Piirkond: Département de la Vendée

Abikava nimetus: Aides pluriannuelles en faveur de la promotion de la qualité des produits agricoles vendéens («fonds pour la promotion de la qualité»)

Õiguslik alus: Article L.1511-5 du Code général des collectivités territoriales

Convention cadre en cours entre l'État et le département de la Vendée

Kavas ettenähtud aastased kulutused: 150 000 EUR aastas

Abi ülemmäär: 40 %, seejärel 30 %, seejärel 25 %.

Abi jaotatakse nelja aasta peale kahaneva määraga, mida kohaldatakse tehtud kulutustele järgmise skeemi kohaselt:

40 % tehnilistest ja halduskuludest, esimene aasta, ülemmääraga 15 000 EUR,

30 % turustamise alustamise kulutustest, teine aasta, ülemmääraga 15 000 EUR,

25 % muudest kulutustest, sealhulgas müügiedendus, kolmas ja neljas aasta, ülemmääraga 15 000 EUR.

Iga etapi kohta tuleb esitada eraldi abitaotlus.

Abisumma ei tohi ületada 80 % abikõlblikest kulutustest, juhul kui toimingu rahastamisel osalevad avalik-õiguslikud asutused: conseil général'i toetus vaadatakse vastavalt sellele läbi

Rakendamise kuupäev: Kui Euroopa Komisjon on kättesaamist kinnitanud

Abikava kestus: Viis aastat alates kuupäevast, mil Euroopa Komisjon on erandi näidisvormi kättesaamist kinnitanud

Abi eesmärk: Määruse (EÜ) nr 1857/2006 artikli 14 kohaselt väljatöötatud abikava eesmärk on soodustada kvaliteetset kohalikku tootmist alustada soovivate põllumajandustootjate rühmade võetud uusi sertifitseerimismeetmeid, nagu märgid, vastavussertifikaadid, kaitstud geograafilised tähised ja päritolutähised, toetades põllumajandustootjate rühmi kvaliteettoodete ametliku tunnustamise jaoks vajalikes toimingutes.

Abikõlblikud kulutused võivad olla:

ekspertide või teenusepakkujate kasutamine tehniliste uuringute, teostatavusuuringute, tootekontseptsiooni ja -kujunduse ning turu-uuringute teostamiseks kvaliteetsete põllumajandustoodete arendamise eesmärgil;

päritolunimetuste tunnustamiseks või eripärasertifikaadi saamiseks avalduste koostamise kulud;

kvaliteedisüsteemide, HACCP-põhiste süsteemide ja keskkonnaauditi süsteemide juurutamise kulud;

kvaliteedisüsteeme ja HACCP-põhiseid süsteeme rakendavate töötajate koolitus;

kulud, mis tulenevad sertifitseerivatele organitele makstavatest tasudest kvaliteeditagamissüsteemide või samalaadsete süsteemide esmase sertifitseerimise eest;

kohustusliku kvaliteedikontrolli kulud, mida ühenduse õigusaktide kohaselt ei pea katma ettevõtja ise.

Igal juhul kuuluvad abikõlblike kulutuste hulka ainult väljavalitud projektidega seotud kulud, välja arvatud kõik abi saava rühma igapäevasest tegevusest tulenevad halduskulud.

Abi antakse loonusena, subsideeritud teenuste vahendusel. Vastavalt põllumajanduslikku erandit käsitleva määruse (EÜ) nr 1857/2006 artiklile 15 ei hõlma abi rahalisi otsemakseid tootjatele. Lisaks jälgitakse, et igal tootjal oleks juurdepääs abi saava rühma pakutavatele teenustele diskrimineerimiseta ja võrdsetel tingimustel, ilma täiendava liitumise või ühinemise kohustuseta

Majandusharud: Kõik kvaliteettooted määruse (EÜ) nr 1698/2005 artikli 32 tähenduses Vendée piirkonna põllumajandusest, ainult väikesed ja keskmise suurusega ettevõtted ühenduse õiguse tähenduses

Vastutava ametiasutuse nimi ja aadress:

Conseil Général de la Vendée Direction de l'Environnement et de l'Aménagement Service de l'Agriculture et de la Pêche 40, rue Maréchal Foch F-85923 La Roche sur Yon Cedex 9

Veebileht: www.vendee.fr (departemangu üldine leht)

Rubriik:

www.vendee.fr/conseil-general

Alarubriik:

www.vendee.fr/conseil-general/guide-subventions

Käesoleva kava kirjeldus avaldatakse siis, kui komisjon on erandi näidisvormi registreerinud.

Muu teave: —

(1) GEM: Tööandjate segarühmitused (tööandjate rühmitused, kus põllumajandustöö aastane osatähtsus on minimaalselt 40 % ja maksimaalselt 70 %)